Namakva stepkoko

La Namakva stepkoko (Pterocles namaqua) estas specio de birdo de la familio de Pterokledoj.

Aspekto
Kiel preskaŭ ĉiu pterokledo ĝi havas en la brusto strion kiu separas du malsimilkolorajn partojn, nome brusto helgrizbruna kaj ventro malhelgrizbruna kun diverskoloraj partoj; la strio estas blanka kun subaj nuancoj tre malhelbrunaj. La kolo estas iom pli verdeca kaj la vizaĝo pli flavoranĝa ĉefe ĉe la gorĝo. La okulo estas nigra kaj la okulringo estas flava. La beko estas blueca. La dorso estas malhelbruna tute markita de helbrunaj kaj kelkaj blankaj plumomakuloj.

Disvastiĝo
Ĝi troviĝas en la plej sudokcidenta Afriko, nome Angolo, Bocvano, Lesoto, Namibio, Sudafriko kaj Zimbabvo. Ĝi loĝas en sekaj regionoj, sed de kie ili povas flugi al akvejoj.

Taksonomio
La Namakva stepkoko estis formale priskribita en 1789 fare de la germana natursciencisto Johann Friedrich Gmelin en sia reviziita kaj etendigita eldono de la verko de Carl Linnaeus nome Systema Naturae. Li metis ĝin kun ĉiuj tetraonoj (grouse) kiel birdospecioj de la genro Tetrao kaj stampis la dunoman nomon Tetrao namaqua. Gmelin bazis sian priskribon en la "Namaqua grous" kiu estis priskribita en 1783 fare de la angla ornitologo John Latham en sia A General Synopsis of Birds. La Namakva stepkoko estas nun metita kun 13 aliaj specioj en la genron Pterocles kiu estis enkondukita en 1815 fare de la nederlanda zoologo Coenraad Jacob Temminck. La genronomo kombinas la radikojn de antikva greka pteron kun la signifo "flugilo" kaj -klēs kun la signifo "elstara". La specia epiteto namaqua devenas el Namakvalando, regiono en Namibio kaj Sudafriko, nome tipa loko. La specio estas monotipa: neniu subspecio estas agnoskita.

 Referencoj 

 BirdLife International 2004. Pterocles namaqua. 2006 IUCN Ruĝa Listo de Minacataj Specioj.  24s de Julio 2007.

Eksteraj ligiloj
 Namaqua sandgrouse – Speciteksto en The Atlas of Southern African Birds.

Kategorio:Pterokledoj
Kategorio:Birdoj de Afriko